Пляцоўка саміту ААН прадугледжвае магчымасць канструктыўных двухбаковых сустрэч. Узаемадзеянне і яго перспектывы, уключаючы магчымую новую праграму супрацоўніцтва, Прэзідэнт абмеркаваў з дырэктарам-распарадчыкам МВФ Крысцін Лагард. Аляксандр Лукашэнка выказаў надзею, што ў новай праграме будзе прыменены збалансаваны падыход адносна ўліку інтарэсаў краіны і палітыкі, што праводзіцца дзяржавай па забеспячэнні высокага ўзроўню сацыяльнай абароненасці грамадзян. Падчас размовы Прэзідэнт падзякаваў кіраўніцтву за паспяховую рэалізацыю праграмы стэнд-бай у 2009-2010 гадах, якая дала магчымасць змякчыць негатыўныя наступствы знешняга эканамічнага крызісу.